**NATJEČAJ**

za davanje u zakup lokacija za obavljanje **ugostiteljske djelatnosti** na manifestaciji

 **TEREZIJANA 2024.**

1. Organizator manifestacije **TEREZIJANA 2024.** je Grad Bjelovar, a suorganizatori Turistička zajednica Bilogora Bjelovara i Centar za cjeloživotno učenje u kulturi Bjelovar.
2. Manifestacija **TEREZIJANA** će se održati od **13. do 16. lipnja 2024. god.**
3. Natječaj otvoren od **26. travnja do 15. svibnja 2024. godine**

Temeljem Odluke Gradonačelnika Grada Bjelovara o povjeravanju raspisivanja Javnog poziva zainteresiranim izlagačima za zakup prodajnih mjesta i Natječaja za davanje u zakup lokacija za obavljanje ugostiteljske djelatnosti na manifestaciji „TEREZIJANA 2024. (KLASA: 380-01/24-01/04, URBROJ: 2103-1-01-24-25) od 19.travnja 2024., Turistička zajednica Bilogora-Bjelovar raspisuje

**J A V N I P O Z I V**

**zainteresiranim izlagačima za zakup prodajnih mjesta na manifestaciji TEREZIJANA 2024.**

Predmet ovog natječaja je davanje u zakup lokacija za obavljanje ugostiteljske djelatnosti na manifestaciji „TEREZIJANA 2024“.

Natječaj se provodi podnošenjem pismene ponude za sljedeće lokacije i pod sljedećim uvjetima:

# LOKACIJE, VELIČINA PROSTORA I POČETNA CIJENA

|  |  |  |  |  |
| --- | --- | --- | --- | --- |
| **Oznaka**  | **Lokacija** | **m2**  | **Početna neto cijena (minimalno po lokaciji )**  | **Ponuda na lokaciji**  |
| 1.  | **Trg Eugena Kvaternika** (površina preko puta Podravske banke) | **200 m²**   | 320,00 €  | Mjesto je predviđeno samo za postavljanje šanka |
| 2.  | **Trg Eugena Kvaternika** (površina ispred Alfa radija) | **200 m²**   | 320,00 €  | Ponuda se **mora** temeljiti na usluživanju alkoholnih i bezalkoholnih pića |
| 3.  | **Trg Eugena Kvaternika** (površina parka pored paviljona (uključena ugostiteljska kućica – južna strana) | **200 m²**   | 530,00 €  | Ponuda se **mora** temeljiti na usluživanju alkoholnih i bezalkoholnih pića |
| 4.  | **Trg Eugena Kvaternika** (površina parka pored paviljona – sjeverna strana) | **200 m²**   | 425,00 €  | Ponuda se **mora** temeljiti na usluživanju alkoholnih i bezalkoholnih pića |
| 5. | **Trg Eugena Kvaternika** (Pokraj glavne pozornice – južna strana) | **50 m²**   | 265,00 €  | Mjesto je predviđeno samo za postavljanje šanka  |
| 6.  | **Trg Eugena Kvaternika** (Pokraj glavne pozornice – sjeverna strana) | **50 m²**  | 265,00 € | Mjesto je predviđeno samo za postavljanje šanka |
| 7.  | **Trg Eugena Kvaternika,** prolaz od Veleučilišta prema paviljonu- južna strana.Uključena mala bijela kućica | **100 m²**  | 160,00 € | Ponuda se **mora** temeljiti na usluživanju craft piva i hrane |
| 8.  | **Trg Eugena Kvaternika,** prolaz od Veleučilišta prema paviljonu- sjeverna strana.Uključena mala bijela kućica | **100 m²**  | 160,00 € | Ponuda se **mora** temeljiti na usluživanju craft piva i hrane |

**Napomena:** Za vrijeme trajanja manifestacije (13. - 16. lipnja) ugostiteljski objekti koji svakodnevno posluju na prostoru odvijanja manifestacije imaju pravo na BESPLATNO proširenja svojih terasa na javnim površinama (max **60 m2** ).

Prolaz po sredini korza / ulice mora biti prohodan u svakom trenutku.

Nakon završetka manifestacije svi ugostiteljski objekti koji su za vrijeme odvijanja manifestacije proširili svoje terase obvezni su ih vratiti u prvobitno stanje prije proširenja, a najkasnije do 18.lipnja 2024.

U protivnom nadležni odjel utvrditi će proširenje terasa po službenoj dužnosti i utvrditi obvezu plaćanja zakupa javne površine sukladno važećoj odluci.

Iskazana cijena 1- 8 uključuje:

* zakup javne površine
* odvoz smeća i dovod električne energije do ugostiteljskih prostora

**Cijene navedene u natječaju izražene su kao neto cijene te se na iste obračunava PDV.**

**Obveze zakupaca lokacija:**

* trošak ugostiteljske kućice **(prikolice su zabranjene)**, šanka i ostale ugostiteljske opreme (prema želji i ideji ugostitelja),
* trošak razvođenja električne energije po kućici (zakupac je odgovoran za sigurnost izvedene instalacije i snosi svu odgovornost prema trećim osobama),
* dodatno opremanje lokacija (lokacije 1, 2, 3 i 4 moraju imati minimalno 50 sjedećih mjesta **(ne pivski stolovi i klupe)** ili 10 barskih stolova), lokacije 7 i 8 moraju imati minimalno 5 barskih stolova,
* na lokacijama 5 i 6 predviđeno je samo postavljanje šanka,
* dodatno opremanje lokacija– suncobrani/pagode moraju biti isključivo bez natpisa odnosno ako se radi o sponzorskom suncobranu dozvoljen je onaj tvrtke Carlsberg, krem ili zelene boje.

# TEHNIČKE ODREDBE

Prije sklapanja ugovora o zakupu zakupci su dužni dostaviti Organizatoru PLAN POTROŠNJE ENERGIJE (popis uređaja koji koriste električnu energiju, snagu u KW-ima električnih uređaja). Plan potrošnje energije bit će sastavni dio ugovora o zakupu, a zakupac se istog dužan pridržavati. U slučaju nepridržavanja iskazanog Plana potrošnje energije, a u koju svrhu Organizator može provesti nadzor, Organizator ima pravo bez prethodnog upozorenja zakupca isključiti iz elektro sustava. Sve navedene lokacije zakupci su dužni o svome trošku urediti i opremiti ispravnim uređajima i inventarom, kao i osigurati nesmetano obavljanje ugostiteljske djelatnosti.

# OPĆE ODREDBE

1. Pravo sudjelovanja na Natječaju imaju sve fizičke i pravne osobe s odgovarajućom registracijom i rješenjem za obavljanje ugostiteljske djelatnosti uz posebnu suglasnost i Uvjete za pružanje ugostiteljskih usluga na otvorenom, a u skladu sa Zakonom i pripadajućim pravilnicima s područja Republike Hrvatske.
2. Ponuditelji na dan raspisivanja natječaja ne mogu imati dugovanja prema Republici Hrvatskoj i Gradu Bjelovaru o čemu su dužni priložiti odgovarajuću potvrdu.
3. Zakupac ne smije ustupiti svoju ugostiteljsku lokaciju drugome bez suglasnosti Organizatora (Grada Bjelovara), niti na dodijeljenom mu prostoru prodavati proizvode i usluge drugih koje nisu ugovorno dogovorene tj. nisu njegove registrirane djelatnosti već su to usluge i proizvodi neke druge tvrtke ili obrta koja kao Ugostitelj ne participira na ovoj priredbi.
4. **Prednost imaju ugostitelji s dokazanom kvalitetom i ugostiteljskim iskustvom te ugostitelji s jednostavnom i maštovitom ponudom hrane i pića primjerenoj koncepciji turističke priredbe, koja će se temeljiti na tematski uređenim štandovima koji za osnovu imaju tradiciju ili značajke određenih povijesnih razdoblja (npr. odjeća osoblja zaduženog za usluživanje gostiju ili uređenje ugostiteljskog prostora s obzirom na lokaciju u parku).**
5. Zakupci su odgovorni za svu moguću devastaciju javnih površina koje koriste. Na predmetnim zakupljenim lokacijama moguće je obavljati djelatnost u skladu s namjenom ovog Natječaja. Ukoliko zakupac lokaciju koristi suprotno namjeni dozvoljenoj ugovorom o zakupu, koji će se temeljiti na uvjetima iz ovog Natječaja, ugovor o zakupu će se automatski otkazati bez povrata uplaćenih sredstava.
6. Zakupci su dužni obavljanje ugostiteljske djelatnosti na lokacijama iz ovoga Natječaja uskladiti sa svim relevantnim zakonskim propisima i podzakonskim aktima Republike Hrvatske koji se odnose na istu te u tu svrhu o svom trošku ishoditi sve eventualne dozvole i odobrenja nadležnih tijela za obavljanje ugostiteljske djelatnosti na prostoru zakupa.
7. Zakupci su u cijelosti odgovorni trećim osobama, a u slučajevima novčanih potraživanja nastalih zbog nepridržavanja odredbi zakonskih propisa i podzakonskih akata Republike Hrvatske.
8. Zakupci jamče i isključivo su odgovorni za sigurnost trećih osoba (gosti, zaposlenici, osoblje Organizatora/Suorganizatora, službene osobe) na prostoru koji su zakupili.
9. Zakupac je dužan poštivati obveze Organizatora/Suorganizatora nastale na osnovu ekskluzivnih ugovora o poslovnoj suradnji sa sponzorima manifestacije, a sukladno sponzorskom ugovoru između Organizatora/Suorganizatora i Carlsberg Croatia d.o.o. (prodaje brandova u kategoriji PIVO i vidljivost i prodaja branda kategorije CIDER na ugostiteljskim lokacijama).
10. Zakupac je dužan podmiriti sva potraživanja ZAMP-a, a u slučaju izvođenja ili reprodukcije bilo kakvog glazbenog programa na prostoru koji je zakupio.

# NAČIN PROVOĐENJA NATJEČAJA

Natječaj za zakup lokacija za obavljanje ugostiteljske djelatnosti na manifestaciji provodi se podnošenjem pismene ponude. Ponuda mora sadržavati:

1. ispunjenu Prijavnicu za obavljanje ugostiteljske djelatnosti na manifestaciji Terezijana, a koja je sastavni dio ovog Natječaja i koja se može preuzeti se može preuzeti na web stranicama:
* Grada Bjelovara: [www.bjelovar.hr](http://www.bjelovar.hr)
* Turističke zajednice Bilogora Bjelovar: [www.turizam-bilogorabjelovar.com.hr](http://www.turizam-bilogorabjelovar.com.hr)

ili [www.visitbjelovar.hr](http://www.visitbjelovar.hr) i

* Centra za cjeloživotno učenje i kulturu: www.cuk.hr

ili osobno u Gradu Bjelovaru, Trg Eugena Kvaternika 2, Bjelovar, ured broj 46, radnim danom od 7 do 15 sati,

1. fotodokumentaciju sukladnu Prijavnici za obavljanje ugostiteljske djelatnosti na manifestaciji Terezijana,
2. potvrdu Porezne uprave da prema Republici Hrvatskoj ne postoji dugovanje
3. potvrdu Grada Bjelovara da prema istome nema dugovanja
4. pravne osobe - izvadak iz sudskog registra ili drugog odgovarajućeg registra države sjedišta gospodarskog subjekta, a obrtnici - izvod iz obrtnog registra, obrtnica ili rješenje o upisu u obrtni registar države sjedišta obrtnika,
5. ponudu jela s cijenama tj. detaljan opis predloženih usluga s cjelokupnom ponudom (vrsta hrane i pića s prijedlogom ugostiteljske ponude – meni),
6. broj i kvalifikacija osoblja predviđenog za rad na lokacijama navedenih točkama 1 - 8 ovog Natječaja,
7. glazbeni program po danima (ukoliko se planira takva dodatna ponuda).

Ponuda se podnosi u jednom primjerku i dostavlja se osobno ili preporučenom poštom, do **15. svibnja 2024.** (kao datum dostave priznaje se poštanski žig) na adresu:

**Grad Bjelovar**

**Trg Eugena Kvaternika 2**

**43 000 Bjelovar**

 „**PONUDA ZA ZAKUP LOKACIJA ZA OBAVLJANJE UGOSTITELJSKE DJELATNOSTI NA TEREZIJANI 2024. – NE OTVARAJ**“

Svi zainteresirani ponuditelji mogu se, sukladno uvjetima iz ovog Natječaja, prijaviti za više lokacija, a za svaku od njih moraju podnijeti zasebnu ponudu, odnosno ispuniti posebnu Prijavnicu za obavljanje ugostiteljske djelatnosti na manifestaciji. Najpovoljniji ponuđač obavezan je na manifestaciji ugostiteljske usluge vršiti na svim zakupljenim lokacijama, a u suprotnom slučaju ugovor o zakupu za sve će se zakupljene lokacije automatski otkazati bez povrata uplaćenih sredstava. Natjecatelji čije ponude nisu podnesene u roku i koje su nepotpune (nepravodobne i nepotpune ponude), odnosno koji ne ispunjavaju uvjete iz natječaja, neće se uzeti u razmatranje.

**5. ODABIR NAJPOVOLJNIJEG PONUĐAČA I SKLAPANJE UGOVORA**

Odabir najpovoljnijeg ponuditelja će izvršiti Povjerenstvo za provođenje Natječaja.

Najbolji ponuđači odabrat će se na temelju ocjenjivanja ponuda. Kriteriji za ocjenjivanje ponuda su:

* financijska vrijednost ponude – najviše 30 bodova
* reference i tehnička sposobnost ponuditelja – najviše 20 bodova
* atraktivnost ponude pića i posluživanja – najviše 20 bodova
* atraktivnost prodajnog objekta i uređenja prostora - najviše 30 bodova

Otvaranje ponuda izvršit će se **20. svibnja 2024**., a otvorene ponude ocijenit će Povjerenstvo za provođenje natječaja. Rezultati Natječaja tj. Odluka o odabiru biti će poznati **22. svibnja 2024.** Svi ponuđači će o Odluci o odabiru biti obaviješteni pismeno, najkasnije 3 radna dana od dana donošenja odluke. Najbolji ponuđači će u roku od najkasnije 3 radna dana od dana donošenja Odluke o odabiru s Turističkom zajednicom Bilogora – Bjelovar na prijedlog Povjerenstva, sklopiti ugovor o zakupu lokacija za izvođenje ugostiteljske djelatnosti na manifestaciji Terezijana 2024.

Zakupci su obvezni uplatiti ponuđeni iznos najkasnije do 1. lipnja 2024. godine.

Ukoliko najbolji ponuđač u iskazanom roku ne potpiše ugovor s Turističkom zajednicom Bilogora - Bjelovar ili ne uplati sve obveze do navedenih datuma, smatrat će se da odustaje od sudjelovanja na manifestaciji, a uplaćeni dio zadržava organizator.

Lokacije iz ovoga Natječaja za koje nije iskazan interes ili s najboljim ponuđačem nije sklopljen ugovor u iskazanom roku Turistička zajednica Bilogora – Bjelovar u dogovoru s Organizatorom ima pravo dodijeliti neposrednom pogodbom drugom najpovoljnijem ponuditelju, a pod uvjetima definiranim ovim Natječajem.

Turistička zajednica Bilogora – Bjelovar u dogovoru s Organizatorom pridržava pravo donijeti odluku da se ne izabere niti jedan ponuđač te pravo poništenja Natječaja ili neke od njegovih pojedinačnih točaka bez ikakve obaveze prema sudionicima te bez obaveze pojašnjenja svoje odluke.

**6. DODATNE INFORMACIJE**

Za dodatne upite kontakt osoba je Jasminka Kišantal - Zubić, mail: jkzubic@bjelovar.hr, mob. 098/983-0941 ili Mara Brlečić, mail: mbrlecic@bjelovar.hr, mob. 098/177-460

Bjelovar, 26. travnja 2024. godine

 Turistička zajednica Bilogora-Bjelovar